ADAM Se Nuwe Enkelsnit Tref Radiostasies Vandag! | Starburst Music
Monday, February 12, 2018 - 10:05
Die liedjie is geïnspireer deur al Hugo se patetiese pogings om 'n meisie te kry - en veral deur sy onvermoë om 'n ordentlike meisie by 'n kuierplek te ontmoet. "Die snit is baie tong-in-die-kies, maar ongelooflik lekker om te sing en op te voer. Ons het nog nooit 'n liedjie gehad wat 100% net speels en komieklik is nie, so ons is opgewonde oor die een!" meen Hugo. Dit is deur Reynardt, Hugo en Vaughan geskryf en gaan oor daai corny pick-up lines wat mans so gereeld gebruik. "Dit is 'n catchy tune waarby almal sal aanklank vind en beloof om 'n groot treffer te wees," verklap Reynardt. 'n Musiekvideo vir die snit is ook in die pyplyn.